Baba in puttoilet gevindArgieffoto Chitra Bodasing, woordvoerder van ER24, het gesê paramedici is deur die polisie ontbied nadat hulle die babadogtertjie in ŉ puttoilet in die Elandskop-gebied naby Pietermaritzburg gevind het. “Die baba is ondersoek. Sy het geen beserings gehad nie, maar was baie koud. Sy is deur paramedici warm gemaak en na ŉ nabygeleë hospitaal geneem. Dit gaan goed in die omstandighede en sy word waargeneem.” Volgens Bodasing is die dogtertjie vroeg Saterdagoggend gebore en weeg 2,9 kg. Die polisie ondersoek die saak.